Az EBESZ-hez fordultak a Röszkén megvert újságírók miatt

Az Európai Biztonsági és Együttműködési Szervezethez fordul az újságírókat ért szerdai röszkei bántalmazás miatt a Demokratikus Koalíció. Kakuk György, az ellenzéki párt elnökségi tagja szombaton emlékeztetett, a rendőrök szerdán egy szlovák, egy svájci, egy lengyel és egy ausztrál újságírót, valamint egy teljes szerb TV-stábot vertek meg Röszkén.

"A kormány először arról beszélt, hogy az újságírók rossz helyen voltak, ma már a rendőrséggel együtt tagadnak le mindent" - fogalmazott a politikus, aki szerint hasonló eset egyik uniós országban sem történhetett volna meg.